Az EGT-Vegyesbizottság 128/2001 határozata

(2001. november 23.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2001. október 26-i 102/2001 EGT-vegyesbizottsági határozat [1] módosította.

(2) A németországi mentes halgazdaságok jegyzékének megállapításáról szóló 95/124/EGK határozat módosításáról szóló, 2000. április 7-i 2000/302/EK bizottsági határozatot [2] be kell építeni a Megállapodásba.

(3) Az Udine megyei halgazdaságok vonatkozásában a pisztrángfélék fertőző vérképzőszervi elhalásával és a pisztrángok vírusos vérfertőzésével kapcsolatban Olaszország által előterjesztett program jóváhagyásáról szóló, 2000. április 7-i 2000/310/EK bizottsági határozatot [3] be kell építeni a Megállapodásba.

(4) A fertőző vérképzőszervi elhalás és a vírusos vérfertőzés tekintetében mentes spanyolországi övezetek jegyzékének megállapításáról szóló 98/361/EK határozat módosításáról szóló, 2000. április 7-i 2000/311/EK bizottsági határozatot [4] be kell építeni a Megállapodásba.

(5) A pisztrángfélék fertőző vérképzőszervi elhalásával és a pisztrángok vírusos vérfertőzésével kapcsolatban Németország által előterjesztett program jóváhagyásáról szóló, 2000. április 7-i 2000/312/EK bizottsági határozatot [5] be kell építeni a Megállapodásba.

(6) Ez a határozat nem alkalmazandó Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. melléklete I. fejezetének 4.2. része az alábbiak szerint módosul:

1. A 29. pont (95/124/EK bizottsági határozat) a következő francia bekezdéssel egészül ki:

"- 32000 D 0302: A Bizottság 2000. április 7-i 2000/302/EK határozata (HL L 100., 2000.4.20., 51. o.)."

2. A 49. pont (98/361/EK bizottsági határozat) a következő francia bekezdéssel egészül ki:

"- 32000 D 0311: A Bizottság 2000. április 7-i 2000/311/EK határozata (HL L 104., 2000.4.29., 77. o.)."

3. A

"JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG FIGYELEMBE VESZNEK"

címsor alatti 47. pontot (2000/174/EK bizottsági határozat) követően a következő pontokkal egészül ki:

"48. 32000 D 0310: A Bizottság 2000. április 7-i 2000/310/EK határozata az Udine megyei halgazdaságok vonatkozásában a pisztrángfélék fertőző vérképzőszervi elhalásával és a pisztrángok vírusos vérfertőzésével kapcsolatban Olaszország által előterjesztett program jóváhagyásáról (HL L 104., 2000.4.29., 75. o.).

Ez a jogi aktus Izlandra is alkalmazandó.

49. 32000 D 0312: A Bizottság 2000. április 7-i 2000/312/EK határozata a pisztrángfélék fertőző vérképzőszervi elhalásával és a pisztrángok vírusos vérfertőzésével kapcsolatban Németország által előterjesztett program jóváhagyásáról (HL L 104., 2000.4.29., 80. o.).

Ez a jogi aktus Izlandra is alkalmazandó."

2. cikk

A 2000/302/EK, a 2000/310/EK, a 2000/311/EK és a 2000/312/EK bizottsági határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2001. november 24-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. november 23-án.

az EGT-Vegyesbizottság részéről

az elnök

E. Bull

[1] HL L 322., 2001.12.6., 6. o.

[2] OJ L 100., 2000.4.20., 51. o.

[3] OJ L 104., 2000.4.29., 75. o.

[4] OJ L 104., 2000.4.29., 77. o.

[5] HL L 104., 2000.4.29., 80. o.

[6] Alkotmányos követelmények nem merültek fel.

--------------------------------------------------